Diari Oficial de la Generalitat Valenciana


Sumari del DOGV 7691, del 05-01-2016 (2015/10927)

RESOLUCIÓ de 9 de novembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de dos resolucions de la Secretaria Autonòmica de Justícia, Administració Pública, Reformes Democràtiques i Llibertats Públiques, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundación Codifiva Kratos-Humanitas de la Comunitat Valenciana i Fundación de la Comunitat Valenciana Obra Social de Caja Mediterráneo.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7691

Data del DOGV
:   05-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10306


Data del document
:   09-11-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 9 de novembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de dos resolucions de la Secretaria Autonòmica de Justícia, Administració Pública, Reformes Democràtiques i Llibertats Públiques, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundación Codifiva Kratos-Humanitas de la Comunitat Valenciana i Fundación de la Comunitat Valenciana Obra Social de Caja Mediterráneo. [2015/10951]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de 16 de setembre de 2015, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Codifiva Kratos-Humanitas de la Comunitat Valenciana, amb el número 592-V i classificar-la amb el caràcter d'assistencial, sota la tutela del Protectorat que exercix la Generalitat. El seu domicili estarà al carrer Concòrdia, número 6, 46076 València.  
  
D'acord amb l'article 6 dels seus Estatuts: «La Fundació té per objecte donar a conéixer, difondre i resoldre la problemàtica de les persones amb discapacitat física i denunciar qualsevol situació de marginació social, així com fomentar, organitzar i promoure o gestionar, a través de qualsevol fórmula jurídica vàlida en dret, totes les iniciatives que contribuïsquen a la integració social de les persones amb discapacitat».  
Quant als beneficiaris: «Seran potencials beneficiaris de la Fundació les persones amb discapacitat física de la Comunitat Valenciana. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el patronat que són legítims creditors d'aquests, d'acord amb les bases, normes o regles que establisca a aquest efecte. Ningú podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
Segon  
Per Resolució, de 5 d'octubre de 2015, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación de la Comunitat Valenciana Obra Social de Caja Mediterráneo, amb el número 219-A i classificar-la amb el caràcter d'altres, sota la tutela del Protectorat que exercix la Generalitat. El seu domicili estarà a l'avinguda Doctor Gadea, número 1, de la localitat d'Alacant.  
  
D'acord amb l'article 6 dels seus Estatuts: «La Fundació perseguix fins d'interés general, tenint per objecte el desenvolupament econòmic i social dins del seu àmbit d'actuació, que durà a terme a través de, entre altres, els fins següents: a. La conservació i difusió del patrimoni històric, immobiliari, documental artístic, llegats, etc. dels quals és titular. b. El foment de la investigació, el desenvolupament i la innovació en tots els sectors econòmics, amb especial atenció al sector turístic. c. La lluita contra l'exclusió social dels col·lectius més desfavorits i contra la pobresa i la marginació, la inclusió social dels majors i persones en situació de dependència i/o discapacitat i els projectes i accions d'ajuda humanitària. d. La promoció de la igualtat d'oportunitats en l'educació i la formació. e. La promoció, difusió i conservació de la cultura en totes les seues expressions. f. El foment ocupacional i de l'ocupació en tots els seus vessants. g. La defensa i protecció del medi ambient i de l'entorn natural. h. El foment de la investigació científica i el desenvolupament tecnològic. i. Altres fins de caràcter social i cultural. Estos fins representen la continuïtat de l'Obra Social de la Caixa d'Estalvis del Mediterrani».  
Quant als beneficiaris: «Seran beneficiaris de la Fundació la societat en general i els que al seu torn ho siguen dels programes i activitats que aquesta desenvolupe. 1. El Patronat determinarà, sota el seu millor criteri i tenint en compte la consecució dels fins fundacionals, aquells col·lectius que seran beneficiaris de les activitats de la Fundació, de conformitat amb allò que ha establit la legislació aplicable. 2. El Patronat procurarà que complint els requisits establits i la normativa legal aplicable la majoria dels beneficiaris pertanguen a la Comunitat Valenciana i a la Regió de Múrcia, en la proporció que històricament va tindre l'Obra Social de la Caixa d'Estalvis del Mediterrani. 3. Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, orde de petició i altres d'anàlegs. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar. 4. Ningú podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada. 5. La Fundació donarà informació suficient dels seus fins i activitats perquè siguen coneguts pels seus eventuals beneficiaris i la resta d'interessats».  
  
  
València, 9 de novembre de 2015.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.